cyanic-selkie/wikianc huggingface dataset:
டேவிட் கார்ட்லெஜ்
வெளி இணைப்பு
டேவிட் கார்ட்லெஜ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 19 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1956 பிறப்புகள் பகுப்பு:வாழும் நபர்கள்
பெர்சி ஃபென்டர்
பெர்சி ஃபென்டர் (Percy Fender , பிறப்பு: ஆகத்து 22, 1892, இறப்பு: சூன் 15, 1985) இங்கிலாந்து அணியின் துடுப்பாட்டக்காரர். இவர் 13 தேர்வுத் துடுப்பாட்டப் போட்டிகளிலும், 557 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1921 - 1929 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1892 பிறப்புகள் பகுப்பு:1985 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள் பகுப்பு:ஜென்டில்மென் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
வேளியூர் ஊராட்சி
வேளியூர் ஊராட்சி (Veliyur Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள வாலாஜாபாத் வட்டாரத்தில் அமைந்துள்ளது. இந்த ஊராட்சி, காஞ்சிபுரம் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1408 ஆகும். இவர்களில் பெண்கள் 744 பேரும் ஆண்கள் 664 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
முப்பீனைல் பாசுபைட்டு ஓசோனைடு
முப்பீனைல் பாசுபைட்டு ஓசோனைடு (Triphenyl phosphite ozonide) என்பது PO3(C6H5O)3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். ஒற்றை ஆக்சிசனை உருவாக்க இச்சேர்மம் பயன்படுகிறது.
தயாரிப்பு
உலர் ஓசோனை இருகுளோரோமெத்தேனில் குமிழிப்பதன் மூலம் உருவாக்கப்படுகிறது. இச்செயல்முறையின்போது முப்பீனைல் பாசுபைட்டை -78 ° செல்சியசு வெப்பநிலையில் துளித் துளியாக சேர்க்கப்பட வேண்டும். ஒருவேளை இத்தொகுப்பு வினையில் முப்பீணைல் பாசுபைட்டு  அதிகமாக சேர்க்கப்பட்டால், முப்பீணைல் பாசுபைட்டு ஆக்சைடும் ஆக்சிசனும் உருவாகும்.
மேற்கோள்கள்
பகுப்பு:ஓசோனைடுகள் பகுப்பு:கரிம பாசுபைட்டுகள் பகுப்பு:பீனால் ஈதர்கள் பகுப்பு:கரிமச் சேர்மங்கள்
ஓரவை முறைமை
கோட்பாடு
சமூகம் ஒன்றின் பல்வேறு சமூகங்களினதும் எதிர்பார்ப்புகளைக் கவனத்தில் கொண்டு ஒன்றுக்கு மேற்பட்ட சட்டவாக்க அவைகள் சில நாடுகளில் ஏற்படுத்தப்பட்டன. இதன் மூலம் வேறுபட்ட சமூகங்களின் பிரதிநிதிகள் (ஐக்கிய இராச்சியத்தின் நாடாளுமன்றம், பிரான்சு போன்றவை), இனங்கள் மற்றும் பிராந்தியங்களின் பிரதிநிதிகள், அல்லது கூட்டாட்சி ஒன்றின் துணைக்கட்சிகளின் பிரதிநிதிகள் இவ்வவைகளைப் பிரதிநிதித்துவப்படுத்தினர். இவ்வாறான பிரதிநிதித்துவம் முக்கியமல்லாமல் போகும் நாடுகளில் ஓரவை ஆட்சி முறை நடைமுறையில் உள்ளது. இலங்கை, நியூசிலாந்து, டென்மார்க் போன்ற நாடுகளில் இரண்டாவது சட்டவாக்க அவையான மேலவை அகற்றப்பட்டது. சுவீடன் போன்ற நாடுகளில் இரண்டு அவைகள் இணைக்கப்படு ஓரவை ஆனது. வேறும் சில நாடுகளில் ஓரவை முறையே எப்போதும் இருந்து வந்துள்ளது.
பொதுவாக, சீன மக்கள் குடியரசு, கியூபா போன்ற பொதுவுடைமை நாடுகளில் ஓரவை முறையே நடைமுறையில் உள்ளது. இதே போல் முன்னாள் பொதுவுடைமை நாடுகளான உக்ரைன், மல்தோவா, செர்பியா போன்றவை ஓரவை முறையிலேயே தொடர்ந்து இயங்குகின்றன. அதே வேளையில், உருசியா, போலந்து போன்றவை கம்யூனிசத்தின் வீழ்ச்சியின் பின்னர் ஈரவை முறையைத் தேர்ந்தெடுத்தன. சோசலிசக் கண்ணோட்டத்தின் படி மேலவை முறை பழமைவாத அடிப்படையிலானது எனக் கருதப்படுகிறது. இவற்றில் சமூகத்தின் மேல் வகுப்பினரின் விருப்புகளையே இவை நிறைவேற்றுவதாக சோசலிசவாதிகள் கருதுகின்றனர்.
ஓரவை முறையில் சட்டவாக்கம் மிகவும் செயல்திறன் மிக்கதாக உள்ளது இம்முறையின் நன்மையாகும். இங்கு சட்டவாக்க நடைமுறை மிகவும் எளிமையானது. சட்ட முடக்கம் இம்முறையில் ஏற்பட மாட்டாது. இம்முறையில் செலவீனம் மிகவும் குறைவு என்பதாக இதன் ஆதரவாளர்கள் கருத்கின்றனர். இம்முறை மூலம் பெரும்பான்மையினத்தின் ஆதிக்கம் அதிகமாக இருப்பது இதன் முக்கிய குறைபாடு ஆகும், குறிப்பாக நாடாளுமன்ற முறைகளில் நாடாளுமன்றப் பெரும்பான்மையினரே செயலாட்சியிலும் பெரும்பான்மையாக இருப்பது. சமூகத்தின் சில முக்கிய பகுதிகளைச் சேர்ந்தவர்களின் பங்களிப்பு இவ்வாட்சி முறையில் குறைவாக உள்ளமையும் இதன் முக்கிய குறைபாடாகும்.
விக்கி கல்வி அறக்கட்டளை
விக்கி கல்வி அறக்கட்டளை (Wiki Education Foundation) அமெரிக்காவிலுள்ள கலிபோர்னியாவின் சான் பிரான்சிசுகோவை தளமாகக் கொண்ட ஓர் இலாப நோக்கமற்ற அமைப்பாகும். சில சமயங்களில் சுருக்கமாக விக்கி கல்வி என்றும் அழைக்கின்றனர். விக்கிபீடியாவின் கல்வித் திட்டத்தை இவ்வமைப்பு நடத்துகிறது. கனடா மற்றும் அமெரிக்காவில் உள்ள கல்வியாளர்கள் விக்கிபீடியாவை பாடநெறிமுறைகளுடன் ஒருங்கிணைப்பதை இத்திட்டம் ஊக்குவிக்கிறது.
வரலாறு
விக்கி கல்வி அறக்கட்டளை 2013 ஆம் ஆண்டு விக்கிமீடியா நிறுவனத்துடன் இணைக்கப்பட்டது. கல்வித் திட்டத்தில் அதிக கவனம் செலுத்தி சிறப்பு ஆதரவை வழங்குவதற்காகவும் விக்கிபீடியாவுடன் ஈடுபடும் கல்வி ஆராய்ச்சி மற்றும் கற்பித்தலை மேம்படுத்துவதற்காக கூடுதல் திட்டங்களை உருவாக்குவதற்காகவும் விக்கிமீடியா அறக்கட்டளை 2012 ஆம் ஆண்டில் இத்திட்டத்தை  தொடங்கியது. இலாப நோக்கமற்ற நிறுவனங்களை அங்கீகரித்து வழங்கப்படும் அமெரிக்க்க் குறியீட்டு எண் 501 (சி) (3) தொண்டு என்ற தொண்டு தகுதிநிலை விக்கி கல்வி அறக்கட்டளைக்கு வழங்கப்பட்டுள்ளது.
விக்கிமீடியா அறக்கட்டளையின் மூத்த திட்ட இயக்குநராக பணியாற்றிக் கொண்டிருந்த பிராங்க் சூலன்பர்க்கை 2014 ஆம் ஆண்டு பிப்ரவரி மாதத்தில் விக்கிமீடியா அறக்கட்டளை மற்றும் விக்கி கல்வி அறக்கட்டளை நிறுவனம் ஆகியவற்றுக்கான முதலாவது நிர்வாக இயக்குநராக பணியமர்த்துவதாக அறிவிக்கப்பட்டது. இதே ஆண்டு ஏப்ரல் மாதம் ஆக்சுபோர்டில் நடந்த உலக எழுத்தறிவு உச்சி மாநாட்டில் சூலன்பர்க் விக்கி கல்வி அறக்கட்டளையை  பிரதிநிதித்துவப்படுத்தினார். கல்வியறிவுக்கு உலகளாவிய மேம்பாடுகளைச் செய்வதை இந்த மாநாடு அப்போது தனது நோக்கமாகக் கொண்டிருந்தது.
தலைமை
2014 ஆம் ஆண்டு பிப்ரவரி மாதம் முதல் சூலன்பர்க் அறக்கட்டளையின் நிர்வாக இயக்குநராக பணியாற்றியுள்ளார். டயானா சிட்ராசுமேன் அறக்கட்டளையின் இயக்குநர்கள் குழுவிற்கு தலைமை தாங்கினார். . எழுத்து மற்றும் சொல்லாட்சிக் கலை மையத்தின் இயக்குநரும், மிசிசிப்பி பல்கலைக்கழகத்தின் ஆங்கில இணை பேராசிரியருமான ராபர்ட் கம்மிங்சும் இயக்குநர்கள் குழுவில் பணியாற்றினார். 1977 முதல் 2014 ஆம் ஆண்டு வரையிலான காலம் வரை வாழ்ந்த விக்கிபீடியரான அட்ரியான் வாதெவிட்சும் இக்குழுவில் பணியாற்றினார்.
புற இணைப்புகள்
பகுப்பு:விக்கிப்பீடியா பகுப்பு:இலாபநோக்கற்ற நிறுவனங்கள்
அனைத்திந்திய கைவினைப் பொருட்கள் வாரியம்
அனைத்திந்திய கைவினைப் பொருட்கள் வாரியம் (All India Handicrafts Board) இந்தியாவில் 1952 ஆம் ஆண்டில் நிறுவப்பட்ட ஓர் அமைப்பாகும், இது கைவினைப்பொருட்களுக்கான மேம்பாட்டுத் திட்டங்களில் நெசவு அமைச்சகத்திற்கு ஆலோசனை வழங்குவதை நோக்கமாகக் கொண்டதாகும். வாரியத்தின் ஆரம்பகால முக்கிய நபர்களில் புபுல் செயகர், கமலாதேவி சட்டோபாத்யாய், லட்சுமி சந்த் செயின் மற்றும் ஃபோரி நேரு ஆகியோர் அடங்குவர். கோவிட்-19 தொற்றுநோய் காலத்தின் போது 2020 ஆம் ஆண்டில் இந்திய அரசாங்கத்தால் ஒழிக்கப்பட்டது.
தோற்றம்
1950 ஆம் ஆண்டில் பூபுல் செயகர் சவகர்லால் நேருவால் பொருளாதாரத்தின் கைத்தறித் துறையை ஆய்வு செய்ய அழைக்கப்பட்டார். இதன் விளைவாக 1952 ஆம் ஆண்டில் அனைத்திந்திய கைவினைப் பொருட்கள் வாரியம் நிறுவப்பட்டது. இதன் முதல் தலைவர் கமலாதேவி சட்டோபாத்யாய் ஆவார். லட்சுமி சந்த் ஜெயின், கிட்டி சிவ ராவ் மற்றும் ஃபோரி நேரு ஆகியோர் ஆரம்பகால முக்கிய நபர்களில் அடங்குவர்.
இந்தியத் தொழில்முறை குத்துச்சண்டை சங்கம்
வரலாறு
2015 ஆம் ஆண்டு இந்திய தொழில்முறை குத்துச்சண்டை சங்கம் தில்லியில் உருவாக்கப்பட்டது. இந்திய தொழில்முறை குத்துச்சண்டை சங்கத்தின் தலைவர் திரு. சாகே அலி, சங்க உருவாக்கத்திற்கான முயற்சிகளுக்கு தலைமை தாங்கினார். இச்சங்கம் நிறுவப்பட்டதன் மூலம், விளையாட்டில் மீண்டும் கவனத்தை ஈர்க்க ஒரு வலுவான முயற்சி மேற்கொள்ளப்பட்டுள்ளது.
இந்திய தொழில்முறை குத்துச்சண்டை சங்கம் இந்திய அரசாங்கத்தின் பெறுநிறுவன விவகார அமைச்சகத்தில் பிரிவு 8 நிறுவனமாக பதிவுசெய்யப்பட்ட ஓர் இலாப நோக்கமற்ற அமைப்பாகும். இவ்வமைப்பின் நோக்கமும் முயற்சிகளும் இந்தியாவில் குத்துச்சண்டை விளையாட்டை மற்ற பிரபலமான விளையாட்டுகளுக்கு இணையாக கொண்டு வருவதை நோக்கமாகக் கொண்டுள்ளன.
அனைத்திந்திய கைவினைப் பொருட்கள் வாரியம்
செயலிழக்கச் செய்தல்
கோவிட்-19 தொற்றுநோய்களின் போது 2020 ஆம் ஆண்டில் இந்திய அரசாங்கம் இவ்வாரியத்தை மூடியது.
இந்தியத் தொழில்முறை குத்துச்சண்டை சங்கம்
மீள்பார்வை
இந்தியாவில், குத்துச்சண்டைக்கு ஒரு பெரிய இரசிகர் பட்டாளம் இல்லை. பன்னாட்ட்டு அளவில் இந்தியக் குத்துச்சண்டையின் வெளிப்பாட்டின் குறைபாடு இதற்குக் காரணமாக கூறப்படுகிறது. உலகளாவிய வெற்றியாளர் போட்டிகளில் மட்டுப்படுத்தப்பட்ட வெற்றிகள் இருந்தபோதிலும், இந்திய தடகள வீரர்கள் தொடர்ந்து ஆசிய மற்றும் பொதுநலவாய விளையாட்டுகளில் பதக்கங்களை வென்றுள்ளனர். 1950 ஆம் ஆண்டு நடத்தப்பட்ட முதல் தேசிய குத்துச்சண்டை வெற்றியாளர் போட்டியிலிருந்து 2015 ஆம் ஆண்டு வரை தொழில்முறை குத்துச்சண்டை வீரர்களுக்கான எந்த தளத்தையும் இந்தியா நிறுவவில்லை. 65 வருட நீண்ட காத்திருப்புக்குப் பிறகு, இந்தியா தொழில்முறை குத்துச்சண்டையில் அடியெடுத்து வைத்தது.
தொழில்சாரா குத்துச்சண்டையில் இருந்து தொழில்முறை குத்துச்சண்டை உலகிற்கு இந்திய தடகள வீரர்களின் மாற்றத்தை ஒரு சுமூகமான விவகாரமாக மாற்றுவது இந்திய தொழில்முறை குத்துச்சண்டை சங்கத்தின் முக்கிய விருப்பமாகும். இந்தியாவில் தேசிய அளவில் தொழில்முறை குத்துச்சண்டையை நிர்வகித்து இச்சங்கம் ஊக்குவிக்கும். இந்திய வல்லுநர்கள் பன்னாட்டு மட்டத்திலும் தங்கள் இருப்பை உணர வைப்பதை உறுதி செய்யும். விளையாட்டு உலகில் குத்துச்சண்டை விளையாட்டு வீரர்களை உருவாக்கும் இடமாக இந்தியாவை உலகம் பார்க்க வேண்டும் என்று இச்சங்கம் விரும்புகிறது.
இணைப்பு சங்கங்கள்
உலக குத்துச்சண்டை சங்கம், உலக குத்துச்சண்டை அமைப்பு, பன்னாட்டு குத்துச்சண்டை கூட்டமைப்பு, தொழில்முறை குத்துச்சண்டை ஆணைய சங்கம், யூரேசிய குத்துச்சண்டை நிறுவனம் மற்றும் ஆசிய குத்துச்சண்டை சங்கம் ஆகியவற்றுடன் இந்திய தொழில்முறை குத்துச்சண்டை சங்கம் இணைந்து செயல்படுகிறது.
புற இணைப்புகள்
பகுப்பு:குத்துச்சண்டை
ஜேம்சு ஆப்வுட் ஜீன்சு
சர் ஜேம்சு ஆப்வுட் ஜீன்சு (Sir James Hopwood Jeans; 11 செப்டம்பர் 1877 – 16 செப்டம்பர் 1946 ) ஓர் ஆங்கிலேய இயற்பியலாளரும், வானியலாளரும், கணிதவியலாளரும் ஆவார்.
இளமை
இலங்காசயர் ஆர்ம்சுகிர்க்கில் பிறந்த இவர், ஒரு நாடாளுமன்ற செய்தித் தொடர்பாளரும் எழுத்தாளரும் ஆகிய வில்லியம் துல்லோச் ஜீன்சு என்பவரின் மகனாவார். இவர் நார்த்வுடில் உள்ள வணிகர் டெய்லர் பள்ளியிலும் வில்சன் இலக்கணப் பள்ளியிலும் கேம்பர்வெல்லிலும் கேம்பிரிட்ஜ் டிரினிட்டி கல்லூரியிலும் கல்வி பெற்றார்.
இவர் பள்ளியில் அறிவுசால் மாணவராக விளன்கினார். எனவே இவரைக் கேம்பிரிட்ஜ் கணிதவியல் முத்திறப் போட்டியில் முனைவாக பங்கேற்குமாறு அறிவுரைகள் வழங்கப்பட்டன:
"1896 இன் முற்பகுதியில், கில்பெர்ட் வாக்கர் ஜீன்சையும் ஆர்டியையும் கேம்பிரிட்ஜ் கணித முத்திறப் போட்டியில் இரண்டாண்டுக்குள் கலந்துகொள்ள அறிவுரை செய்து அனுப்பியிருந்தார். அவர் இவர்கள் போட்டிப் பட்டியலில் பதினைந்தாம் விராங்குலர் தகுதிக்கு மேல் வருவர் என உறுதி கூறவில்லை, என்றாலும் அவர்கள் இதற்காக வருந்தவேண்டியதில்லையெனக் கருதினார். வாக்கரின் அறிவுரையை ஏற்று இவர்கள் இருவரும் மிகவும் பெயர்பெற்ற அக்காலத்துச் சிறந்த தனியார் பயிற்றுநரான ஆர். ஆர். வெபுவிடம் சென்றனர். முதலாண்டின் இறுதியில், ஜீன்சு தன் பயிற்றுநரான வெபுவிடம் சண்டையிட்டு விட்டதாக வாக்கரிடம் கூறியுள்ளார். எனவே ஜீன்சுக்கு வாக்கரே பயிற்சியளித்துள்ளார். தன் விளைவு மாபெரும் வெற்றியில் முடிந்தது. ஜீன்சு காமரோனுடன் இரண்டாம் விராங்குலராக தேர்வாகினர். அடுசன் முதுநிலை விராங்குலராகவும் ஆர்டி நான்காம் நிலை விராங்குலர் ஆகவும் தேர்வகியுள்ளனர்."
பணி
இவர் 1901 அக்தோபரில் டிரினிட்டி கல்லூரி ஆய்வுறுப்பினராக தேர்ந்தெடுக்கப்பட்டார். மேலும் கேம்பிரிட்ஜில் கல்வி பயிற்றுவித்துள்ளார். இவர் 1904 இல் பிரின்சுட்டன் பல்கலைக்கழகத்துக்குப் பயன்முறைக் கணிதவியல் பேராசிரியாராகச் சென்று சேர்ந்துள்ளார். பின்னர் இவர் கேம்பிரிட்ஜுக்கு 1910 இல் திரும்பி வந்துள்ளார்.
இவர் குவையக் கோட்பாடு, கதிவீச்சுக் கோட்பாடு, உடுக்கணப் படிமலர்ச்சி என இய்ற்பியலின் பல புலங்களில் முதன்மையான பணிகளை ஆற்றியுள்ளார். செழல் பொருள்களின் இவரது ஆய்வு ஒற்றை வளிம முகிலில் இருந்து சூரியக் குடும்பம் தோன்றியது என்ற பியேர் சைமன் இலாப்புலாசின் கோட்பாடு சரியானதன்று என்ற முடிவுக்கு இட்டு சென்றது. இவர் இதற்கு மாற்றாக, சூரியனை கடந்த விண்மீன் ஒன்றின் உடனான நெருங்கிய மோதலால் சிதறிய பொருள்களை ஈர்த்துக் கோள்கள் உருவாகின எனும் கோட்பாட்டை முன்மொழிந்தார். இன்று இக்கோட்பாடு ஏற்கப்படவில்லை.
ஜீன்சும் ஆர்த்தர் எடிங்டனும் பிரித்தானிய அண்டவியலை உருவாக்கினர். இவர் 1928 இல் புடவியில் தொடர்ந்து பொருண்மம் படைக்கப்படுவதான கருதுகோளை முன்வைத்து, முதன்முதலாக ஒரு நிலைத்த நிலை அண்டவியலைக் கற்பிதம் செய்தார். வானியலும் அண்டவியலும் எனும் தன் 1928 ஆம் ஆண்டு வெளியிட்ட நூலில் இவர் பின்வருமாறு கூறுகிறார்: "ஒண்முகில்களின் மையங்கள் இயற்கையின் தனிமைப் புள்ளிகளாக(சுழி வழுநிலைகளாக) அமைதலே அடிக்கடி முன்னிறுத்தப்படும் கருதுகோள் வகைகளாகின்றன. இப்புள்ளியில் நம் அண்டத்துக்குள் முற்றிலும் வேறான வெளியில் இருந்து பொருண்மம் கொட்டுகிறது அல்லது பொழிகிறது. எனவே அண்டத்தின் இப்புள்ளி பொருள் தொடர்ந்து உருவாகிறது." இக்கோட்பாடு 1965 இல் அண்ட நுண்ணலைப் பின்னணி கண்டறிந்ததும் வழக்கிறந்து விட்டது. இப்பின்னணி பெருவெடிப்பின் அடையளத்தைக் காட்டும் சான்றாகப் பரவலாகக் கொள்ளப்பட்டது.
பிரித்தானிய வானியல் கழக இதழ் 1939 இல் ஜீன்சு கேம்பிரிட்ஜ் பல்கலைக்கழகத் தொகுதியில் நாடாளுமன்ற வேட்பாளராக நிற்கப்போவதாக அறிவித்தது. இந்தத் தேர்தல் 1939 அல்லது 1940 இல் நடக்கவிருந்தது. ஆனால் 1945 வரை தேர்தல் நடக்கவில்லை. இவரும் பிறகு இதில் ஈடுபாடேதும் காட்ட வில்லை.
இவர் "இயற்பியலும் மெய்யியலும் " எனும் நூலை 1943 இல் எழுதியுள்ளார். இநூலில் இவர் அறிவியல், மேய்யியல் ஆகிய இருவேறு நோக்குகளில் நிலவலைப் பற்றிய வேறுபடும் பார்வைகளின் தேடலை நிகழ்த்துகிறார். சமயம் சார்ந்த பார்வைகளில், பிரீமேனைப் போல அறியொணாவாதி ஆவார்.
சொந்த வாழ்க்கை
ஜீன்சு இருதடவை திருமணம் செய்துகொண்டார்; முதலில் அமெரிக்கக் கவிஞரான சார்லட்டி திபானி மிட்செலை 1907 இல் மணந்தார். பின்னர், இவர் ஆத்திரிய கருவி இசைஞரும் வில்நாண் இசைஞரும் ஆகிய சுசான்னி காக்கை (சுசி ஜீன்சு எனப்பெயரால் பரவலாக அறியப்பட்டவரை) 1935 இல் மணந்தார். இவர் சுரேவில் உள்ள தோர்க்கிங்கில் இறந்தார்.
நார்த்வுடு வணிகர் டெய்லர் பள்ளியில் ஜேம்சு ஜீன்சு நினைவாக கல்வி நல்கைத்தொகை வழஙப்படுகிறது. இது நுழைவுத் தேர்வில் பலதுறைகளில், குறிப்பாக கணிதத்திலும் அறிவியல் புலங்களிலும் தன்னிகரற்ற திறமையைக் காட்டும் மாணவருக்கு வழங்கப்படுகிறது.
முதன்மையான கொடைகள்
ஜீன்சின் கண்டுபிடிப்புகளில் ஒன்று ஜீன்சு நீளம் ஆகும். இது விண்வெளியின் உடுக்கண வெளியில் நிலவும் வளிம முகிலின் உய்யநிலை ஆரமாகும். இது அந்த முகிலின் வெப்பநிலையையும் அடர்த்தியையும் அதன் உட்கூற்று துகள்களின் பொருண்மையையும் சார்ந்துள்ளது. ஜீன்சு நீளத்தை விட சிறிய முகில், விண்மீன் உருவாக்கத்துக்கான, வளிம விலக்கு விசையை எதிகொள்ள வேண்டிய, ஈர்ப்பு விசையைப் பெற்றிருக்காது, இதேபோல, ஜீன்சு நீளத்தை விட பெரிய முகில் குலைந்துவிடும்.
இவர் ஜீன்சு பொருண்மை அல்லது ஜீன்சுக் குலைவு (நிலைப்பின்மை) எனப்படும் மற்றொரு வகைச் சமன்பாட்டை மேற்கூறிய சமன்பாட்டுக்கு நிகராக கொணர்ந்தார். இது குலைவதற்கு முன்பு ஒரு முகிலில் திரளவேண்டிய உய்யநிலை பொருண்மைக்கான தீர்வை வழங்குகிறது.
இவர் இராலே-ஜீன்சு விதியைக் கண்டறிய உதவினார். இவ்விதி கரும்பொருளின் கதிர்வீச்சு ஆற்றலை உமிழ்வு வாயிலின் வெப்பநிலையோடு உறவுபடுத்துகிறது.
இவர் ஒரு கோளில் இருந்து வளிம மூலக்கூறுகள் தம் இயக்க ஆற்றலால் வெளியேறும் வளிமண்டலத் தப்பிப்பு வீதத்தை கணக்கிடும் முறையை வகுத்தளித்தார் இந்த வளிமண்டல வளிமத் தப்பிப்பு நிகழ்வு ஜீன்சு தப்பிப்பு என வழங்கப்படுகிறது.
கருத்துமுதலியம்
"அறிவின் ஓடை எந்திரஞ்சாராத நிலவலை நோக்கிப் பாய்கிறது; புடவிப் பேரெந்திரம் போலின்றிப் பெருஞ்சிந்தனை போன்று தோன்றத் தொடங்கி வருகிறது. மனம் தற்செயலாக பொருளில் ஊடுருவுவதாகத் தோன்றவில்லை... உண்மையில் நாம் அதைப் படைப்பாளியாகவும் பொருள்நிலவலை ஆளுநராகவும் துணியவேண்டியுள்ளது."
- ஜேம்சு ழீன்சு, மாயப் புடவி
இலண்டன் அப்சர்வரில் வெளியான ஒரு நேர்காணலில், " கோளில் நிலவும் உயிர் தற்செயலான விளைவால் தன் தோன்றியதாக நம்புகிறீர்களா அல்லது இது ஒரு பெருந்திட்டத்தின் பகுதியாக நம்புகிறீர்களா?",எனும் கேள்வியைக் கேட்டபோது பினவருமாறு பதிலிறுத்துள்ளார்:
"நான் உணர்வு தான அடிப்படையானது; பொருளால் ஆய புடவி உணர்வில் இருந்து தோன்றியுள்ளதே தவிர, பொருளில் இருந்து உணர்வு தோன்றவில்லை என்ற கருத்து முதனமைக் கோட்பாட்டையே நம்புகிறேன்... பொதுவாக புடவி பேரெந்திரமாகவன்றிப் பெருஞ்சிந்தனைக்கு அணுக்கமானதாகவே எனக்குத் தோன்றுகிறது. ஒவ்வொரு தனி உணர்வும் பேராழ்மனத்தின் ஒரு மூளைக் கலமாகவே ஒப்பிட எனக்குத் தோன்றுகிறது."
"என்ன நிலவுகிறதோ அது, விக்டோரிய அறிவியலாளனின் தவிர்க்கவியலாத ஆழ்நிலைப் பொருள் நிலவலுக்கும் அவரது பொருள்முதலியத்துக்கும் முற்றிலும் மிகவும் வேறுபட்டதாகும். இவரது புறநிலையான பொருளார்ந்த புடவி நம் சொந்த மனங்களினால் ஆன கட்டமைப்புகளின் உயர்நிலைக் கூட்டாகும். இந்த அளவுக்கு புத்தியற்பியல் கருத்து முதன்மை மெய்யியலின் பக்கம் நகர்ந்துவிட்டது. மனமும் பொருளும் ஒத்த தன்மையினவாக நிறுவப்படாவிட்டாலும் ஒருதனி அமைப்பின் உட்கூறுகள் ஆகிவிட்டன. தெ கார்த்தே காலத்தில் இருந்து மேய்யியலை அச்சுறுத்தி வந்த இருமைவாத வகை மெய்யியலுக்குச் சற்றும் இடமின்றிப் போய்விட்டது."
- ஜேம்சு ழீன்சு, 1934 பிரித்தானியக் கழக உரை, மெய்யியலும் இயற்பியலும் எனும் நூலில் பதிவாகியது
"வெளியின் அளவுகளைப் பற்றிய வரம்புள்ள காட்சியும் கால வெளிப் பின்னணியில் வரியறுக்கப்படும் முன்மிகள்( protons) மின்னன்களின்(electrons) காட்சியும்  திரைச்சீலை ஓவியக் கீற்றுகளாகி விட்டன. முடிந்தவரைப் பின் நோக்கிய காலப்பயணம், காட்சி உருவாக்கத்துக்கு கொண்டுசெல்லாமல் மாறாக, அதன் விளிம்புக்கே அழைத்து செல்கின்றன; ஒரு கலைஞனின் ஆக்கம் எப்படி திரைச்சீலைக்கு வெளியில் உள்ளது போல இத்தகைய புறநிலைக் காட்சி உருவாக்கமும் வெளியே குவிகிறது. இந்தப் பார்வையின்படி,  காலவெளியில் புடவி தோன்றியதக விவாதிப்பது, கலைஞனையும் அவனது ஓவியச் செயல்பாட்டையும் கண்டுபிடிக்க முயல்வது, திரைச்சீலை விளிம்புக்கே அழைத்து செல்லும். இது நம்மை மிக அணுக்கமாக,  புடவியைப் படைப்பாளரின் மனச் சிந்தனை வடிவமாகக் கருதும் மெய்யியல் அமைப்புகளுக்கு அழைத்து செல்லும்.  எனவே அனைத்து பொருள் உருவாக்க விவாதங்களயும் இப்பார்வை பொருளற்றதாக்கிவிடும்."
வெளி இணைப்புகள்
இணைய ஆவணத்தில் கிடைக்கும் ஜீன்சுவின் பணிகள்
பகுப்பு:1877 பிறப்புகள் பகுப்பு:1946 இறப்புகள் பகுப்பு:ஆங்கிலேய வானியலாளர்கள் பகுப்பு:பிரித்தானிய இயற்பியலாளர்கள்
சட்னா டைட்டஸ்
சட்னா டைட்டஸ், கேரளாவைச் பூர்விகமாகக் கொண்ட, தமிழ் மற்றும் தெலுங்கு திரைப்படங்களில் நடித்துவரும் ஒரு இந்திய நடிகை ஆவார். 2016 ம் ஆண்டில் வெளியான பிரபல தமிழ் திரைப்படமான பிச்சைக்காரன், திரைவாழ்க்கையில் முக்கியமான படமாகும்.
திரைப்பட வாழ்கை
சட்னா டைட்டஸ், குறைந்த செலவில் எடுக்கப்பட்ட தமிழ்த் திரைப்படமான குரு சுக்ரன் (2015) மூலம் தமிழ் திரைப்படத்துறையில் நடிகையாக அறிமுகமானார். பின்னர் சசி இயக்கிய விஜய் ஆண்டனி நடித்த பிச்சைக்காரன் (2016) படத்தில் கதாநாயகியாக நடித்துள்ளார். பீட்சா விற்கும் கடையில் வேலை செய்யும் சுயாதீனமான பெண்ணாக சித்தரிக்கப்பட்ட டைட்டஸ், அவரது நடிப்பிற்காக விமர்சன ரீதியான பல்வேறு தரப்பினரின் பாராட்டுகளைப் பெற்றுள்ளார். தி ஹிந்து பத்திரிகையில் இத்திரைப்படத்தின் "புத்துணர்ச்சிக்கு காரணமானவர்" என்று தனது விமர்சனத்தில் கூறியுள்ளது. சிபி டாட் காம் என்ற இணையதளத்தில் "மிகவும் அழகாக உள்ள கதாநாயகி, இயல்பான தோற்றத்தில், பக்கத்துவீட்டு பெண்ணைப்போல இருக்கிறார்"என்று பாராட்டியுள்ளது. அந்த ஆண்டில் வெளிவந்த திரைப்படங்களில் மிகவும் வெற்றிகரமான திரைப்படங்களில் இதுவும் ஒன்றாகும், அதே நேரத்தில் அதன் மொழிமாற்றம் செய்யப்பட்ட தெலுங்கு பதிப்பும் லாபகரமான வணிகத்தை செய்தது. இந்த படத்தின் வெற்றி, டைட்டஸை எய்தவன் (2017) மற்றும் திட்டம் போட்டு திருடுற கூட்டம் (2017) உள்ளிட்ட படங்களில் நடிக்க வாய்ப்பினை ஏற்படுத்தி கொடுத்தது., மேலும் அவர் பிரபல இயக்குனர் அமீரின் சந்தான தேவன் (2018) படத்திலும் நடிக்க ஒப்பந்தம் செய்யப்பட்டார்.
தனிப்பட்ட வாழ்க்கை
செப்டம்பர் 2016 இல், டைட்டஸ் தனது பிச்சைக்காரன் (2016) படத்தின் விநியோகஸ்தரான கார்த்திக் என்பவரை பதிவுத்திருமணம் செய்து கொண்டார். டைட்டஸின் பெற்றோர்கள் முதலில் கார்த்திக், டைட்டஸின் நடிப்பு வாழ்க்கையை முடிவுக்கு கொண்டு வர முயற்சிப்பதாகக் கூறி அவருக்கு எதிராக காவல்துறையில் புகார் அளித்தனர், அவரது பெற்றோரும், கணவரும் சமாதானமானதைத் தொடர்ந்து அந்த புகார் திரும்பப்பெறப்பட்டது. ஜனவரி 2017 இல் இருவருக்கும் அதிகாரப்பூர்வ திருமண விழா நடைபெற்றது,
மேற்கோள்கள்
பகுப்பு:1991 பிறப்புகள் பகுப்பு:தெலுங்குத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:வாழும் நபர்கள் பகுப்பு:தமிழ் நடிகைகள் பகுப்பு:இந்தியத் திரைப்பட நடிகைகள்
லிங்குசாமி
லிங்குசாமி (Lingusamy), தமிழ்த் திரைப்பட இயக்குனர் ஆவார். இயக்குனர் விக்ரமனிடம் உதவி இயக்குனராகப் பணி புரிந்துவந்த இவர் 2001 ஆம் ஆண்டு ஆனந்தம் திரைப்படத்தை முதன்முதலாக இயக்கினார். திருப்பதி புரொடக்ஷன்ஸ் என்ற திரைப்படத் தயாரிப்பு நிறுவனத்தையும் நடத்தி வருகிறார்.
பிறப்பு
இராமநாதபுரம் மாவட்டம் பரமக்குடி வட்டத்தில் உள்ள இலட்சுமிபுரம் என்னும் ஊரில் நம்மாழ்வார் – லோகநாயகி இணையருக்கு மகனாக 1969 ஆண்டில் லிங்குசாமி பிறந்தார். இராதாகிருட்டிணன், கேசவன், சுபாசுசந்திரபோசு ஆகியோர் இவருக்கு உடன்பிறந்தவர்கள்.
கல்வி
லிங்குசாமி தனது தொடக்கக் கல்வியை (முதல் வகுப்பு முதல் ஐந்தாம் வகுப்பு வரை) இலட்சுமிபுரத்தில் உள்ள '''எசு. ஆர். வி. எசு. நடுநிலைப் பள்ளி'''யில் பெற்றார். 1970 ஆம் ஆண்டுகளின் பின்பகுதியில் லிங்குசாமியின் குடும்பம் திருவாரூர் மாவட்டத்தில் உள்ள குடவாசல் என்னும் ஊருக்குக் குடிபெயர்ந்தனர். எனவே, லிங்குசாமி தனது நடுநிலைப் பள்ளிக் கல்வியை (6, 7, 8ஆம் வகுப்புகள்) மூலங்குடியில் உள்ள தூய வளனார் பள்ளியில் பெற்றார். பின்னர் மஞ்சக்குடியில் உள்ள சுவாமி தயானந்தா மேல்நிலைப் பள்ளியில் உயர்நிலை (9, 10 வகுப்புகள்), மேல்நிலை (11, 12 வகுப்புகள்) கல்வியைப் பெற்றார். பின்னர் கும்பகோணம் அரசு கலைக் கல்லூரியில் பொருளாதாரம் பயின்று கலை இளவர் பட்டம் பெற்றார்.
மேற்கோள்கள்
பகுப்பு:இந்தியத் திரைப்பட இயக்குநர்கள் பகுப்பு:தமிழ்த் திரைப்பட இயக்குநர்கள் பகுப்பு:வாழும் நபர்கள் பகுப்பு:தமிழ்நாட்டுத் திரைப்பட இயக்குனர்கள் பகுப்பு:தமிழ்நாட்டுத் திரைப்படத் தயாரிப்பாளர்கள் பகுப்பு:தமிழ்நாட்டுத் திரைக்கதை எழுத்தாளர்கள்
டேவிட் மெக்காலோ
டேவிட் மெக்காலோ (David Gaub McCullough) என்பவர் 7 சூலை 1933 ஆம் ஆண்டு சூலை மாதம் 7 அன்று பிறந்த ஓர் அமெரிக்கர் ஆவார். நூலாசிரியர், வரலாற்றாளர், விரிவுரையாளர் பேராசிரியர் என்று பல்வேறு தளங்களில் இயங்கியவர் என்ற சிறப்பு இவருக் இருக்கிறது. இவர் புலிட்சர் பரிசையும் தேசிய புத்தக விருதையும் இரண்டு முறை பெற்றார். அமெரிக்காவின் உயர்ந்த விருதான சுதந்திர பதக்கத்தையும், பிரான்சிசு பார்க்மேன் பரிசுகள் இரண்டும் பெற்றுள்ளார். மெக்காலோ பிட்சுபர்க்கில் பிறந்து அங்கேயே வளர்ந்து ஆளானார். யேல் பல்கலைக்கழகத்தில் ஆங்கில இலக்கியம் பயின்று பட்டம் பெற்றார். கல்லூரிப் படிப்பு முடிந்தும் நியூயார்க்கில் விளையாட்டு இதழ் ஒன்றில் வேலை செய்தார். 1960 களில் அமெரிக்க எரிட்டேச்சு என்னும் இதழை ஆசிரியராக இருந்து வெளிக் கொண்டுவந்தார். 1968 இல் இவரது முதல் நூலான தி யான்சுடவுன் பிளட் 1968 ஆம் ஆண்டில் வெளிவந்தது. அதன் பின்னர் இதே போன்ற ஒன்பது நூல்களை எழுதி இவர் வெளியிட்டார். ஆரி எசு இட்ருமான், யான் ஆடம்சு, தி புரூக்ளின் பிரிட்ச்சு, ரைட்டு பிரதர்சு என்பன போன்றவை அந்நூல்களாகும். கென் பர்ன்சு இயக்கிய சிவில் வார் மற்றும் 2003 ஆண்டு எடுக்கப்பட்ட சீ பிசுக்கட்டு என்ற திரைப்படம் போன்ற பல எண்ணற்ற ஆவணப்படங்களை மெக்காலோ விவரித்துள்ளார். பன்னிரண்டு ஆண்டுகள் இவர் தனது அமெரிக்க அனுபவத்தை இத்துறையில் வழங்கினார்.
புலிட்சர் விருது பெற்ற புத்தகங்களான இட்ரூமன் மற்றும் யான் ஆடம்சு ஆகிய மெக்காலோவின் இரண்டு நூல்களையும் எச்.பி.ஒ. தொலைக்காட்சி முறையே ஒரு தொலைக்காட்சி திரைப்படமாகவும், ஒரு குறுந்தொடர் நிகழ்ச்சியாவும் மாற்றியமைத்து பயன்படுத்தியது.
இளமைப்பருவம்
அமெரிக்காவின் பென்சில்வேனியாவிலுள்ள பிட்சுபர்குக்கு அடுத்துள்ள பாயிண்டு பிரீசுவில் மெக்கல்லோ பிறந்தார். இவருடைய பெற்றோர் ரூத் மற்றும் கிறிசுட்டியன் ஆக்சு மெக்கல்லோ ஆகியோராவர் இவரது குடும்பம் இசுக்காட்லாந்து அயர்லாந்து வம்சாவளியைச் சேர்ந்தது ஆகும் >. மெக்கல்லோ தன் சொந்த ஊரான பிட்சுபர்க்கிலேயே இலிண்டன் அவென்யூ கிரேடு பள்ளியிலும் சேடி சைடு அகாதமியிலும் கல்வி கற்றார். நான்கு மகன்களில் ஒருவராக இருந்த மெக்கல்லோவின் சிறுவயது பருவம் மிகவும் அற்புதமானது. பரந்தளவிலான ஆர்வங்களை மெக்கல்லோவிற்கு அப்பருவம் வழங்கியது. , விளையாட்டு மற்றும் கேலி சித்திரங்கள் வரைதல் உட்பட பல துறைகளில் இவருக்கு ஆர்வம் மிகுந்திருந்தது. இவரை நன்கு கவனித்து வந்த பெற்றோரும் பாட்டியும் சிறுவயதிலேயே இவருக்கு புத்தகங்களை அறிமுகப்படுத்தினர். வரலாற்றைப் பற்றி அதிகமாகப் பேசினர், விவாதித்தனர் .மெக்கல்லோ தினமும் பள்ளிக்கூடம் செல்வதை விரும்பினார். கட்டிடக்கலை, நடிகர், ஓவியர், எழுத்தாளர், வழக்கறிஞர் மருத்துவர் என பல தொழில் வாய்ப்புகளைப் பற்றி அவர் சிந்தித்தார் .1951 இல் மெக்கல்லோ யேல் பல்கலைக்கழகத்தில் கல்வி கற்றார். யான் ஓ ஆரா, யான் எர்சி, இராபர்ட் பென் வாரன் மற்றும் பிரெண்டன் கில் போன்ற ஆசிரியர்களிடம் அங்கு ஆங்கிலம் படித்தது தனக்குக் கிடைத்த பெரும்பேறு என்று அவர் கூறினார் McCullough occasionally ate lunch with the Pulitzer Prize-winning[11] novelist and playwright Thornton Wilder.[10] புலிட்சர் பரிசு வென்ற நாவலாசிரியரும் நாடக ஆசிரியருமான தார்ன்டன் வைல்டர் உடன் மெக்கல்லோ எப்பொழுதாவது மதிய உணவை சாப்பிடுவார். ஒரு திறமையான எழுத்தாளர் தன்னுடைய கதையில் வானளாவிய சுதந்திரத்தை பராமரிக்கிறார். அறிவியல் அல்லாத புத்தகமாக இருந்தாலும் கூட ஒரு வாசகர் விளைவுகள் எதையும் எதிர்பார்ப்பதில்லை என்று வைல்டர் மெக்கல்லோவிற்கு அச்சமயங்களில் கூறியும் கற்பித்தும் இருக்கிறார்.
யேல் பல்கலைக்கழகத்தில் இருந்தபோது மெக்கல்லோ சிகல் அண்டு போன்சு என்ற அமைப்பில் உறுப்பினரானார். டைம் என்ற அமெரிக்க தகவல் முகமையிலும், லைஃப், என்ற செய்தி பத்திரிகையிலும் மெக்காலோ ஒரு பயிற்சியாளராகக் பயிற்சி பெற்றார். பயிற்சியாளராக இருந்தபோது அங்கு அவர் ஆராய்ச்சி அனுபவங்களை இரசித்தார். ஆராய்ச்சியின் முடிவில்லாத ஆர்வத்தை கண்டுபிடித்து அதை எழுத்துக்களாக எழுதுவேண்டும் என நினைத்தார். எழுத்தின் மூலம் தன் வாழ்க்கையில் என்ன செய்ய வேண்டும் என்பதை அங்குதான் கண்டுபிடித்ததாகவும் அவர் கூறியுள்ளார். யேல் பல்கலைக்கழகத்தில் கலைப் பிரிவில் சேர்ந்த மெக்கல்லோ, ஓர் எழுத்தாளராக வரவேண்டும் என்ற இலக்குடன் ஆங்கில பாடத்தில் பட்டம் பெற்றார். 1955 ஆம் ஆண்டு மெக்காலோ ஆங்கிலத்தில் ஆனர்சு பட்டம் பெற்றார்.
எழுத்துப் பணி
பட்டம் பெற்ற பிறகு மெக்கல்லோ நியூயார்க் நகரத்திற்குச் சென்றார், அங்கு விளையாட்டுப் பத்திரிக்கை ஒன்று அவரை ஒரு பயிற்சியாளராக பணியமர்த்திக் கொண்டது .பின்னர் அவர் வாசிங்டன், டி.சி. இல் உள்ள அமெரிக்க தகவல் முகமையின் ஆசிரியர் மற்றும் எழுத்தாளராகப் பணியாற்றினார் .அமெரிக்கப் பாரம்பரியம் பத்திரிகையில் ஒரு முக்கிய பொறுப்பு வகித்தது உட்பட பன்னிரண்டு ஆண்டுகள் அங்கு பணிபுரிந்த பிறகு தந்து சொந்த முயற்சியில் எதையாவது சாதிக்க வேண்டும் என்ற எண்ணம் அவருக்கு வந்தது. வரலாற்றை எழுதப் போகிறோம் என்று அவர் என்றும் நினைத்துக்கூட பார்க்கவில்லை. ஆனால் அவர் தான் சொல்லப்போகும் கதை  சக்தி வாய்ந்த, அற்புதமான,  மிகவும் மதிப்பு வாய்ந்த ஒன்றாக  இருக்கும் எனக் கருதினார் ".
அமெரிக்க பாரம்பரியம் பத்திரிகையில் பணியாற்றிக் கொண்டிருந்த காலத்தில் கிடைத்த ஓய்வு நேரங்களில் மூன்று ஆண்டுகளாக அவர் எழுதினார். 1868 ஆம் ஆண்டில் தி யான்சுடவுன் பிளட் வெளியாகி அதிக அளவில் பாராட்டுகளையும் விமர்சனங்களையும் பெற்றது .. எங்களிடம் சிறந்த சமூக வரலாற்றாளர் எவருமில்லை என்று நியூயார்க் டைம்சு பத்திரிகையின் யான் லியோனார்டு மெக்கல்லோவிடம் கூறினார் " . அந்நேரத்தில் அவருக்கிருந்த நிதி நெருக்கடி காரணமாக அவர் முழு நேர எழுத்தாளராக மாறுவதென முடிவு செய்தார். மனைவி ரோசாலியும் அம்முடிவுக்கு ஆதரவு கொடுத்தார்.
மேற்கோள்கள்
பகுப்பு:அமெரிக்க எழுத்தாளர்கள் பகுப்பு:1933 பிறப்புகள் பகுப்பு:யேல் பல்கலைக்கழக முன்னாள் மாணவர்கள்
ஓயாத அலைகள் மூன்று
ஓயாத அலைகள் மூன்று என்பது இலங்கை அரசபடைகள் மீது தமிழீழ விடுதலைப்புலிகளால் மேற்கொள்ளப்பட்ட பல சண்டைக்களங்களை உள்ளடக்கிய நீண்டகாலச் தொடர் நடவடிக்கையாகும். இந்நெடிய சமரில் கட்டம் ஒன்று, இரண்டு என்பன வன்னிப் பெருநிலப்பரப்பில் நிலைகொண்டிருந்த சிறிலங்கா அரசபடைகள் மீதான தாக்குதல் நடவடிக்கைகள் ஆகும். ஏனைய மூன்றும் வடபோர்முனையில் யாழ்ப்பணத்தைக் கைப்பற்றும் நோக்கோடு மேற்கொள்ளப்பட்டவையாகும்.
பின்னணி
ஓயாத அலைகள் மூன்று நெடுஞ்சமரில் முதலிரு கட்டங்கள், ஜெயசிக்குறு, ரணகோச-1,2,3,4, றிவிபல போன்ற பல இராணுவ நடவடிக்கைகள் மூலம் சிறிலங்கா அரசபடைகளால் கைப்பற்றப்பட்ட நிலப்பரப்புக்களையும், பதினைந்து வருடங்களுக்கு முன்பே சிறிலங்கா அரசபடையினரால் தமிழர்கள் வெளியேற்றப்பட்டுச் சிங்களக்குடியேற்றமாக்கப்பட்ட சில நிலப்பரப்புக்களையும் கைப்பற்றும் நோக்கோடு சிறிலங்கா இராணுவத்தினர் மீது விடுதலைப்புலிகள் தாக்குதலைத் தொடுத்து அப்பகுதிகளைக் கைப்பற்றிக் கொண்டனர்.
யாழ்ப்பாணத்தை அரசபடைகளிடம் இழந்தபின் புலிகளின் தலைமையகமாகவும் முதன்மைத் தளப்பகுதியாகவும் விளங்கியது வன்னிப் பெருநிலப்பரப்பு. அப்பரப்பில் துருத்திக்கொண்டிருந்த முல்லைத்தீவு இராணுவ முகாமை 'ஓயாத அலைகள் ஒன்று' என்ற இராணுவ நடவடிக்கை மூலம் கைப்பற்றியதன் மூலம் புலிகள் வன்னியை பலம்வாய்ந்த தளமாக ஆக்கிக்கொண்டனர். இலங்கையின் வடமுனையான யாழ்ப்பாணத்தை அரசபடையினர் கைப்பற்றி வைந்திருந்தாலும் அவர்களுக்கு தென்பகுதியுடனான தொடர்புகளனைத்தும் கடல்வழியாக மட்டுமே இருந்தன. படையினரின் கட்டுப்பாட்டிலிருந்த வவுனியாவுக்கும் யாழ்ப்பாணத்துக்கும் இடையிலான வன்னிப் பெருநிலப்பரப்பும் அதனூடு செல்லும் ஏ-9 அல்லது கண்டிவீதி என அழைக்கப்படும் முதன்மை நெடுஞ்சாலையும் விடுதலைப்புலிகள் வசமிருந்தன.
யாழ்ப்பாணத்துக்கான வினியோகத்தில் பெரிய சிக்கல்களை எதிர்கொண்டதால் விடுதலைப்புலிகளின் கட்டுப்பாட்டிலிருக்கும் ஏ-9 நெடுஞ்சாலையைக் கைப்பற்றி தென்பகுதியிலிருந்து யாழ்ப்பாணம் வரை கட்டுப்பாட்டுப் பகுதியை ஏற்படுத்தும் நோக்கோடு சிறிலங்கா அரசதரப்பால் 'ஜெயசிக்குறு' என்ற பெயரில் மே 13. 1997 அன்று இராணுவ நடவடிக்கையொன்று தொடங்கப்பட்டது. வவுனியாவிலிருந்து ஆனையிறவு வரையான ஏ-9 பாதையைக் கைப்பற்றுவதே அதன் நோக்கம். அந்நடவடிக்கையை எதிர்த்து விடுதலைப்புலிகள் போர் புரிந்ததால் வன்னிப்பரப்பில் பல கடுமையான சமர்கள் நடைபெற்றன. அந்நடவடிக்கை மூலம் மாங்குளம் வரையான பாதையை சிறிலங்கா அரசதரப்பினர் கைப்பற்றிக் கொண்டனர்.
பின்னர் டிசம்பர் 5 1998 அன்று சிறிலங்கா அரசபடையினர் 'றிவிபல' என்ற பெயரில் நடவடிக்கையொன்றைச் செய்து மாங்குளத்துக்கும் ஏ-9 நெடுஞ்சாலைக்கும் கிழக்குப் பக்கமாகவுள்ள ஒட்டுசுட்டான் என்ற பகுதியைக் கைப்பற்றிக் கொண்டனர். அன்றைய தினமே 'ஜெயசிக்குறு' இராணுவ நடவடிக்கை கைவிடப்படுவதாக சிறிலங்கா அரசபடைத்தரப்பு அறிவித்தது. ஏ-9 நெடுஞ்சாலையைக் கைப்பற்றி யாழ்ப்பாணத்துக்கான தரைவழிப்பாதையை அமைக்கும் முயற்சியை சிறிலங்கா அரசபடைகள் கைவிட்டதற்கு, விடுதலைப்புலிகளின் கடுமையான எதிர்த்தாக்குதலும் அதனால் சிறிலங்கா அரசபடைக்கு ஏற்பட்ட இழப்புக்களுமே காரணம் என்று பல இராணுவ ஆய்வாளர்கள் கருத்துத் தெரிவித்தனர்.
பின்னர், மன்னாரிலிருந்து பூநகரி வரையான விடுதலைப்புலிகள் கட்டுப்பாட்டு நிலப்பகுதியைக் கைப்பற்றி மேற்குக் கடற்கரையோரமாக யாழ்ப்பாணத்துக்கு வினியோகப் பாதையை ஏற்படுத்துவதென சிறிலங்கா அரசபடை திட்டமிட்டது. அதன்படி 'ரணகோச' என்ற பெயரில் தொடரிலக்கங்களுடன் பெரியதொரு இராணுவ நடவடிக்கையைத் தொடங்கியது. ஒன்று, இரண்டு எனத் தொடங்கி நான்கு கட்டங்களாக நடத்தப்பட்ட ரணகோச இராணுவ நடவடிக்கையில் சிறிலங்கா அரசபடைத்தரப்பு 'பள்ளமடு' என்ற இடம்வரை முன்னேறியது. பள்ளமடுவில் பல சண்டைகள் நடந்தாலும் அக்கிராமத்துக்கு அப்பால் சிறிலங்கா அரசபடை முன்னேறவில்லை.
இந்நிலையில் 1999 ஒக்டோபர் இறுதிப்பகுதியில் ஏ-9 நெடுஞ்சாலைக்குக் கிழக்குப் புறமாக 'அம்பகாமம்' என்ற இடத்தில் 'வோட்டர் செட் -1, 2' என்ற பேரில் இரண்டு இராணுவ முன்னேற்ற நடவடிக்கைகள் மேற்கொள்ளப்பட்டன.
ஓயாத அலைகள் மூன்று - கட்டம் ஒன்று
தாக்குதல் தொடங்கி ஐந்தாம்நாள் (நவம்பர் 5. 1999) ஏ-9 பாதையில் தெற்குப்புறமாக விளக்குவைத்த குளம் என்ற பகுதி கைப்பற்றப்பட்டதுடன் முதற்கட்டம் முடிவுக்கு வந்தது.
ஓயாத அலைகள் மூன்று - கட்டம் இரண்டு
இரண்டுநாட்கள் கழிந்த நிலையில் இரண்டாம் கட்டம் தொடங்கப்பட்டது. ரணகோச என்ற பெயரில் தொடரிலக்கமாக நான்கு நடவடிக்கைகளைச் செய்து சிறிலங்கா அரசபடைகள் மன்னார் மாவட்டத்தில் கைப்பற்றியிருந்த நிலப்பகுதிகளை மீளக் கைப்பற்றும் நோக்கத்தோடு பள்ளமடுவில் தாக்குதல் தொடங்கப்பட்டது. பள்ளமடு, பெரியமடு, தட்சணாமருதமடு, மடுத்தேவாலயப்பகுதி உட்பட 'ரணகோச' மூலம் சிறிலங்கா படையினர் கைப்பற்றிய பகுதிகள் அனைத்தையும் விடுதலைப்புலிகள் மீளக்கைப்பற்றினர்.
இத்தாக்குதல் நடவடிக்கையின் போதுதான் மடுத்தேவாலயம் தாக்குதலுக்கு உள்ளாகி அங்குத் தஞ்சமடைந்திருந்த 42 பொதுமக்கள் கொல்லப்பட்டதோடு இன்னும் பலர் படுகாயமடைந்திருந்தனர். இத்தாக்குதல் யாரால் நடத்தப்பட்டதென்ற குழப்பம் சிலரிடையே நிலவினாலும், கோயிலில் தங்கியிருந்த மக்கள், காயமடைந்தவர்கள் அனைவரினதும் சாட்சியங்கள் அரசபடையினரையே சுட்டின.
வெளியிணைப்புகள்
பகுப்பு:தமிழீழ விடுதலைப் புலிகளின் தாக்குதல்கள் பகுப்பு:மூன்றாம் ஈழப்போர்
செட்டியாபத்து ஊராட்சி
செட்டியாபத்து ஊராட்சி (Chettiyapathu Gram Panchayat), தமிழ்நாட்டின் தூத்துக்குடி மாவட்டத்தில் உள்ள உடன்குடி வட்டத்தில் அமைந்துள்ளது. இந்த ஊராட்சி, திருச்செந்தூர் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3577 பேர் ஆவர். இவர்களில் பெண்கள் 1961 பேரும் ஆண்கள் 1616 பேரும் உள்ளடங்குவர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மகி கந்தா முகமை
வரலாறு
இரண்டாம் ஆங்கிலேய மராத்தியப் போருக்குப் பின்னர், 1811-ஆம் ஆண்டு முதல் மேற்கு இந்தியாவில் மராத்தியப் பேரரசு வலு இழந்த காலத்தில், பிரித்தானிய இந்தியாவின் ஆட்சியாளர்கள் பரோடா இராச்சியம் மற்றும் மகி கந்தா பகுதிகளிலுள்ள இராச்சியங்களிடமிருந்து திறை வசூலித்தனர். துணைப்படைத் திட்டத்தை ஏற்ற மகி கந்தா பகுதி இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பம்பாய் மாகாணத்தின் மகி கந்தா கந்தா முகமையின் கீழ் செயல்பட்டது. முதல் நிலை முதல் நான்காம் நிலை மகி கந்தா இராச்சிய மன்னர்களுக்கு பிரித்தானிய இந்தியா அரசு, துப்பாக்கிக் குண்டுகள் முழுங்கி மரியாதை செய்தனர். 1933-ஆம் ஆண்டில் மகி கந்தா முகமை மற்றும் பனஸ்கந்தா முகமை மற்றும் பாலன்பூர் முகமைகள் ஒன்றிணைக்கப்பட்டது. இந்த முகமை பிரித்தானிய இந்தியாவின் பம்பாய் மாகாணத்தின் கீழ் இருந்தது. 1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி மகி கந்தா முகமை கலைக்கப்பட்டது. மகி கந்தா முகமையில் இருந்த இராச்சியங்கள் 1948-ஆம் ஆண்டில்  பம்பாய் மாகாணத்துடன் இணக்கப்பட்டது. 1956-இல் மொழிவாரி மாநில மறுசீரமைப்புச் சட்டத்தின் படி, இராச்சியம் குஜராத் மாநிலத்தில் இணைக்கப்பட்டது.
ஆறாம் நிலை & ஏழாம் நிலை சுதேச சமஸ்தானங்கள்
விஜயநகர சமஸ்தானம் உள்ளிட்ட 14 ஆறாம் நிலை சுதேச சமஸ்தானங்களும், 12 ஏழாம் நிலை சுதேச சமஸ்தானங்களும் இருந்தன.
ஜமீதார்கள்
பல ஜமீன்தார்கள் பரோடா இராச்சியத்த்தினர் மூலம் பிரித்தானிய இந்தியாவின் மகி கந்தா முகமைக்கு திறை செலுத்தினர்.
வெளி இணைப்புகள்
பகுப்பு:பிரித்தானிய இந்தியாவின் உட்பிரிவுகள் பகுப்பு:இந்தியாவின் முன்னாள் சுதேச சமஸ்தானங்கள் பகுப்பு:பிரித்தானிய இந்தியா பகுப்பு:பம்பாய் மாகாணம் பகுப்பு:இந்தியாவின் மன்னராட்சிகள் பகுப்பு:குசராத் வரலாறு பகுப்பு:பிரித்தானிய இந்தியாவின் முகமைகள்
12 ஆங்ரி மென் (1957 திரைப்படம்)
கதைச்சுருக்கம்
கொலைக்குற்றம் சாட்டப்பட்டு விசாரிக்கப்பட்ட பதின்ம வயதுச் சிறுவனின் மீதான வழக்கின் பன்னிரண்டு (12) நடுவர்கள் (Jurors), வழக்கின் முடிவின், வழக்கின் மீதான தீர்ப்பளிக்க வழக்கின் நீதிபதி, அவர்களை பணிக்கும் காட்சியில் கதை தொடங்கும். நடுவர்கள் அறையில் (Juror's room), பன்னிரண்டு நடுவர்களும் கூடி இறுதித் தீர்ப்பு குறித்து முடிவெடுக்கத் துவங்குவதிலிருந்து, இறுதியாய் முடிவெடுப்பது வரை நடப்பதே இந்தப்படம்.
பன்னிரண்டு நடுவர்களும், ஒருங்கிணைந்த முடிவெடுக்கும் வரை தொடரும் அவர்களின் விவாதமே படத்தின் கரு. கூட்டு முடிவு அல்லது அனைவரும் ஒப்புக்கொள்ளும் ஒரே முடிவு என்னும் கருத்தில், இந்தப் படம் உண்மையான மக்களாட்சிக்கான அடிப்படைக் கருத்தை தெளிவாகக் காட்டும்.
நடுவர் எண் 8 ஆக நடிப்பவர், 1950களில் மிகவும் புகழ்பெற்ற நடிகரான ஹென்றி பாஃன்டா - இவர் இந்தப் படத்தின் தயாரிப்பாளர்களில் ஒருவருமாவார்.
மற்றெல்லா நடுவர்களும், குற்றம் சாட்டப்பட்ட சிறுவனை, குற்றவாளி என்று முடிவெடுக்கையில், நடுவர் 8 மட்டும் அந்தச் சிறுவனை குற்றவாளி என்பதை முழுமையாக ஏற்றுக் கொள்ள மறுப்பார். மற்ற நடுவர்களின் கோபத்திற்கு இடையில், நடுவர் 8, நடந்த குற்றத்தையும் அது குறித்த விசாரணைகளையும் கலந்து ஆலோசிக்காமல், அந்தப் பதின்ம வயதுச் சிறுவனை குற்றவாளி என ஏற்க மறுப்பார். மற்ற நடுவர்களில் சிலர் தமது அவசர வேலைகள் காரணமாகவும், கலந்து பேசுவதற்கு தயங்கியும் அவசரமாக முடிவெடுக்க முனைவர். நடுவர் 8 அவற்றை மறுப்பதனால் வேறு வழியின்றி வழக்கு குறித்து கலந்து பேசத் துவங்குவர்.
அதில் துவங்கி, இறுதியாக, அனைத்து நடுவர்களும், ஒருங்கிணைந்து, அந்தச் சிறுவனை, குற்றமற்றவனென்று முடிவெடுப்பதும், பின் நடுவர்கள் அவர்களது நடுவர் பணியை முடித்து தமது பாதைகளில் பிரிவதுடன் படம் முடியும்.
படத்துக்கான வரவேற்பு
1957இல் படம் வெளியிடப்பட்டவுடன் மக்களிடையேயும் பத்திரிக்கைகளிலும் இந்தப்படம் மிகப்பெறும் வரவேற்பைப் பெற்றது. 2007இல், இந்தப் படம், அமெரிக்காவின் தேசிய படக் காப்பகத்தால் லைப்ரரி ஆஃப் காங்கிரஸில் பாதுகாக்கப்படும் பட்டியலில் சேர்க்கப்பட்டது. இந்தப் படம் 'கலாச்சாரத்தின் படியும், வரலாற்றின்படியும் மற்றும் படைப்பு ஒருங்கிணைப்பிலும் சிறந்த திரைப்படமென்று' குறிக்கப்பட்டுள்ளது. இப்படம் ராட்டன் டொமேட்டோஸ் (Rotten Tomatoes) தளத்தின் விமர்சனம் மற்றும் வாசகர் ஏற்பில் 100% மதிப்பு பெற்றுள்ளது.
வெளி இணைப்புகள்
‎
பகுப்பு:1957 திரைப்படங்கள் பகுப்பு:1957 ஆங்கிலத் திரைப்படங்கள் பகுப்பு:அமெரிக்கத் திரைப்படங்கள் பகுப்பு:மரண தண்டனை குறித்த திரைப்படங்கள் பகுப்பு:அமெரிக்க கறுப்புவெள்ளைத் திரைப்படங்கள் பகுப்பு:அமெரிக்க நாடகத் திரைப்படங்கள் பகுப்பு:அமெரிக்க சட்டம் பற்றிய திரைப்படங்கள் பகுப்பு:அறிமுக இயக்குநர் திரைப்படங்கள் பகுப்பு:கோல்டன் பியர் வெற்றியாளர்கள்
தகவல் உரிமைச் சட்டம்
Right to Information Act सूचना का अधिकार अधिनियम, 2005
மத்திய அமெரிக்க எரிமலை பகுதி
மத்திய அமெரிக்க எரிமலை பகுதி (பெரும்பாலும் CAVA என சுருக்கமாக அழைக்கப்படுகிறது) எரிமலைகளின் ஒரு சங்கிலி ஆகும். இது மத்திய அமெரிக்க நடுநிலத்தின் பசிபிக் கடற்கரையோரம், குவாத்தமாலா, எல் சால்வடோர், ஒண்டுராசு, நிக்கராகுவா, கோஸ்ட்டா ரிக்கா, மற்றும் வடக்கு பனாமா வரை 1,500 கிலோமீட்டர் (930 மைல்) நீளமுடையது இந்த எரிமலை தோடர். இது கரிபியேட் தட்டின் மேற்கு எல்லையிலுள்ள ஒரு சுறுசுறுப்பான இயங்கு எரிமலை மண்டலத்தால் உருவாக்கப்பட்டது ஆகும்.
மேற்கோள்கள்
பகுப்பு:எரிமலைகள் பகுப்பு:நடு அமெரிக்கா
சூத்திர வகை
சூத்திர வகை என்பது சூத்திரங்களின் ஆறு வகைகள் யாவை என்பதை விளக்கும் நன்னூல் நூற்பாவாகும்.
நெல்லிமர்லா சட்டமன்றத் தொகுதி
நெல்லிமர்லா சட்டமன்றத் தொகுதி, ஆந்திரப் பிரதேச சட்டமன்றத்திற்கான தொகுதியாகும். இது விஜயநகரம் மாவட்டத்தில் உள்ள 9 தொகுதிகளில் ஒன்று. இத்தொகுதி பாராளுமன்றத்திற்கு விஜயநகரம் மக்களவைத் தொகுதியில் உள்ளது.
சூத்திர வகை
பல திறப்பொருள்களையும் உள்ளடக்கிப் பொதுவாக அமையும் பிண்டச் சூத்திரம், அவ்வாறு பொதுவாகக் கூறப்பட்ட பல திறப் பொருள்களையும் தொகுத்துக் கூறும் தொகைச் சூத்திரம், தொகுத்துச் சொல்லப்பட்டவற்றைப் பின்னர் வகுத்துக் கூறும் வகைச் சூத்திரம், வகுத்துக் கூறப்பட்டவற்றைப் பின்னர் குறிப்பிட்டுச் சொல்லும் குறிச் சூத்திரம், செயன்முறையையும் முடிவுகளையும் அறிவிக்கும் செய்கைச் சூத்திரம், இதுவரை கூறப்பட்ட சூத்திரங்களுக்கு விதிவிலக்குகள் யாவை என்பதைச் சொல்லும் புறனடைச் சூத்திரம் எனச் சூத்திரங்கள் ஆறு வகைப்படும்.
வெளி இணைப்புகள்
பகுப்பு:நன்னூல்
நெல்லிமர்லா சட்டமன்றத் தொகுதி
தொகுதிக்கு உட்பட்ட பகுதிகள்
இத்தொகுதியில் பூசபாடிரேகா, நெல்லிமர்லா, டெங்காடா, போகாபுரம் ஆகிய மண்டலங்கள் சேர்க்கப்பட்டுள்ளன.
சான்றுகள்
பகுப்பு:ஆந்திரப் பிரதேச சட்டமன்றத் தொகுதிகள்
போபால்-பிலாசுப்பூர் விரைவுவண்டி
போபால்-பிலாசுப்பூர் விரைவு இரயில் (Bhopal–Bilaspur Express) என்பது போபால் நகர இரயில் சந்திப்பிலிருந்து பிலாசுப்புர் சந்திப்பு வரை செல்லும் பயணிகள் விரைவு இரயிலைக் குறிக்கிறது. போபால் மத்தியப் பிரதேச மாநிலத்தின் தலைநகரமாகும். பிலாசுப்புர் சத்தீசுகர் மாநிலத்தில் உள்ளது. முன்னதாக இது மத்தியப் பிரதேசத்திலேயே இருந்தது.
வரும் நேரம் மற்றும் புறப்படும் நேரம்
இந்த தொடருந்து சேவை இருபுறங்களில் இருந்தும் தினமும் செயல்படுகிறது. தொடருந்து வண்டி எண் 18235 போபால் சந்திப்பிலிருந்து தினமும் காலை 8 மணி அளவில் புறப்படுகிறது. அதேபோல் திரும்பும்போது வண்டி எண் 18236 ஆக போபால் நிசத்பூரா இரயில் நிலையத்தினை மாலை 5:30 மணி அளவில் வந்தடைகிறது.
வழிப்பாதை மற்றும் நிறுத்தங்கள்
==வழிப்பாதை மற்றும் நிறுத்தங்களுக்கான நேரங்கள் ==
போபாலில் இருந்து பிலாஸ்பூருக்கு செல்லும் மற்ற இரயில்கள்
2. நர்மதா விரைவுவண்டி
3. அமர்காண்டாக் விரைவு இரயில்
4. கோண்டாவான விரைவுவண்டி
5. சத்தீசுகர் விரைவு இரயில்
குறிப்புகள்
பகுப்பு:இந்திய விரைவுவண்டிகள்
ஏதென்சில் கொள்ளைநோய்
thumb|340x340px| ஒரு பண்டைய நகரத்தில் கொள்ளைநோய், மைக்கேல் ஸ்வீர்ட்ஸ் ஓவியம், சுமார். 1652–1654 ஏதென்சில் கொள்ளைநோய் (Plague of Athens, Λοιμὸς τῶν Ἀθηνῶν , Loimos tôn Athênôn ) என்பது பெலோபொன்னேசியப் போரின் இரண்டாம் ஆண்டில் (கிமு 430) பண்டைய கிரேக்கத்தில் ஏதென்ஸ் நகர அரசை பேரழிவிற்கு உட்படுத்திய ஒரு கொள்ளைநோய் ஆகும். அப்போது ஏதென்சு வெற்றி பெறக்கூடியதாக இருந்தது. கொள்ளைநோயால் 75,000 முதல் 100,000 மக்கள் இறந்தனர். அது ஏதென்சு மக்கள்தொகையில் கால் பகுதியினராவர். இந்த நோய் தொற்று ஏதென்சு நகரின் துறைமுகமும் உணவு போன்ற அடிப்படை பொருட்களைக் கொண்டுவர ஒரே ஆதாரமான பிரேயஸ் துறைமுகம் வழியாக ஏதென்சுக்குள் நுழைந்ததாக நம்பப்படுகிறது. கிழக்கு மத்தியதரைக் கடலின் பெரும்பகுதிகளில் நோய் குறைந்த தாக்கத்துடன் இருந்தாலும், இங்கு பெருமளவில் பரவியது.
ஏதென்சின் சமூகத்தில் கொள்ளைநோய் கடுமையான விளைவுகளை ஏற்படுத்தியது. இதன் விளைவாக சட்டம், சமய நம்பிக்கை போன்றவை பின்பற்றப்படாத நிலை உருவானது; பதிலுக்கு சட்டங்கள் கடுமையானதாக மாறியன. இதன் விளைவாக குடிமக்கள் அல்லாதவர்கள் ஏதெனியன் என்று கூறியதற்காக தண்டிக்கப்பட்டனர். கொள்ளை நோயால் பாதிக்கப்பட்டவர்களில் ஏதென்சின் தலைவரான பெரிக்கிள்சும் இருந்தார். கிமு 429 மற்றும் கிமு 427/426 குளிர்காலத்தில் கொள்ளைநோய் இரண்டு முறை மீண்டும் வந்தது. சுமார் 30 நோய் உயிரிகள் கொள்ளை நோயை ஏற்படுத்தியதாகக் கூறப்படுகிறது.
பின்னணி
எசுபார்த்தாவும் அதன் கூட்டாளிகளில் கொரிந்தைத் தவிர மற்றவை, ஏறக்குறைய நிலம் சார்ந்த சக்திகளாகும். அவை கிட்டத்தட்ட தோற்கடிக்க முடியாத பெரிய தரைப்படைகளைக் கொண்டிருந்தன. கிமு 431 இல் தொடங்கி எசுபார்த்தாவும், அதன் கூட்டாணி படைகளும் ஏதென்சுக்கு எதிராக போர்த் தொடரில் ஈடுபட்டபோது, தரைப்போரில் அவர்களை வெல்வது சாத்தியமற்றது என்பதால் பெரிக்கிள்சின் வழிகாட்டுதலின் கீழ் ஏதெனியர்கள் ஏதென்சின் நகர மதில்களுக்குள் பின்வாங்கும் உத்தியைப் பின்பற்றினர். அதேசமயம் ஏதெனியன் கடற்படை எசுபார்த்தாவை கடலோரங்களில் தாக்கி பதிலடி கொடுத்தது. துரதிர்ஷ்டவசமாக, நகர அரண்களுக்குள் பின்வாங்கும் உத்தியால் அட்டிக்காவின் ஊரகப் பகுதிகளிலிருந்து பின்வாங்கிவந்த மக்கள் ஏற்கனவே அதிக மக்கள்தொகை கொண்ட ஏதென்சு நகரத்திற்கு பெருமளவில் இடம்பெயர்ந்து வந்தனர். இதனால் அதிக மக்கள்தொகையால் வளங்கள் பற்றாக்குறை ஏற்பட்டது. மக்கள் நெருக்கடியாக வாழும் சூழலால் ஏற்பட்ட மோசமான சுகாதார சிக்கல் காரணமாக, ஏதென்சு நோய்கள் பரவும் இடமாக மாறியது. இதனால் பல குடிமக்கள் இறந்தனர். போர் காலத்தில் ஏற்பட்ட பெருந்தொற்று வரலாற்றில், ஏதென்சின் 'கொள்ளைநோய்' ஒரு பக்கம் துன்பத்தை மட்டுப்படுத்தியது மேலும் போரின் இறுதி முடிவில் கொள்ளை நோயால் ஏற்பட்ட பாதிப்பு குறிப்பிடத்தக்க செல்வாக்கை செலுத்தியது குறிப்பிடத்தக்கது.
ஹிஸ்ட்ரி ஆப் த பெலோபொன்னேசியன் வார் நூலின் வரலாற்று ஆசிரியரியரான துசிடிடீஸ் இந்த நோய் தாக்கி உயிர் பிழைத்தார். தொற்றுநோயைப் பற்றி அவர் விவரிக்கிறார்; அதில் எத்தியோப்பியாவிலிருந்து வந்து எகிப்து மற்றும் லிபியா வழியாக கிரேக்க உலகில் பரவி மத்தியதரைக் கடல் முழுவதும் பரவியதைப் பற்றி எழுதுகிறார்;  கொள்ளைநோய் மிகவும் தீவிரமானது,  கொடியது, அதன் தன்மையை யாராலும் நினைத்துப் பார்க்க முடியாது, மேலும் அதன் தன்மையை நன்கு அறியாத மருத்துவர்கள் உதவியாளர்கள் நோயாளிகளுடன் அதிக தொடர்பு கொண்டுள்ளர்கள் போன்றோரே வேகமாக இறந்தனர். நெரிசல் மிகுந்த ஏதென்சில், இந்த நோய் 25% மக்களைக் கொன்றது. ஏதென்சில் பெருமளவில் நடக்கும் இறுதிச் சடங்குகள் எசுபார்த்தன்கள் தங்கள் படைகளை திரும்பப் பெறச் செய்தது, நோயுற்ற எதிரியுடன் தொடர்பு கொள்ள அவர்கள் தயாராக இல்லை. ஏதென்சின் காலாட்படையினரும், கடற்படை நிபுணர்கள் பலரும் இறந்தனர்.
ஏதென்சில் கொள்ளைநோய் குறித்து 1994–95 வரை தொல்லியல் சான்று கிடைக்கவில்லை. அதன்பிறகே அங்கு அகழ்வாய்வில் முதல் வெகுஜன புதைகுழி கண்டுபிடிக்கப்பட்டது. இந்த கண்டுபிடிப்புக்குப் பிறகு, துசிடிடீசின் வரலாற்றுக் குறிப்புகள் மற்றும் எச்சங்களைக் கொண்டு செய்யப்படும் பகுப்பாய்வு போன்ற்றால் தொற்றுநோய்க்கான காரணத்தை தெரிந்துகொள்ள முயற்சி மேற்கொள்ளபட்டது.
சமூக தாக்கங்கள்
சமூகம் மற்றும் சமய நடத்தையில் ஏதெனியன் கொள்ளைநோய் உணரப்பட்ட தாக்கம், கறுப்புச் சாவு என்று அழைக்கப்படும் நடுக்கால தொற்றுநோய்கள் குறித்த குறிப்புகளிலும் எதிரொலித்தது.
நோயாளிகளையும் இறந்தவர்களையும் கவனித்தல்
thumb|239x239px| ஏதென்சில் கொள்ளைநோயின் போது இறந்த 11 வயது சிறுமி மிர்டிஸ். அவள் எலும்புக்கூடு கெராமிகோஸ் வெகுஜன கல்லறையில் கண்டுபிடிக்கப்பட்டது, ஏதென்சின் தேசிய தொல்லியல் அருங்காட்சியகம் மக்களிடம் கெளரவமான நடத்தை இல்லாமல் போனதற்கு மற்றொரு காரணம் தொற்றினால் ஏற்பட்ட உடல்நலக் குறைவினால் பாதிக்கப்படோர் எண்ணிக்கை உயர்ந்து வந்தது ஆகும். நோய்வாய்ப்பட்டவர்களுக்கு சிகிச்சையளிப்பவர்கள் நோயால் பிடிக்கப்பட்டு மிகவும் பாதிக்கப்படக்கூடியவர்களாக இருந்தனர். இதனால், யாரும் நோயாளிகளைக் கவனித்துக் கொள்ளத் தயாராக இல்லாமல் பலர் கவனிப்பாரின்றி இறந்தனர். பிணங்கள் ஒன்றன் மேல் ஒன்றாகக் குவிக்கப்பட்டு, அழுக விடப்பட்டன அல்லது கூட்டாக புதைகுழிகளுக்குள் தள்ளப்பட்டன. சில சமயங்களில் இறந்தவர்களைச் சுமந்து செல்பவர்கள் ஏற்கனவே எரிந்து கொண்டிருக்கும் பிணங்களைக் கண்டு, கொண்டு சென்ற பிணத்தை அதில் தள்ளிவிட்டு, அங்கிருந்து சென்றுவிடுவார்கள். சிலர் பிறர் சேகரித்து வேத்துள்ள எரிபொருளை தங்கள் பிணங்களை எரிப்பதற்காக எடுத்துக்கொண்டனர். கொள்ளைநோய்லிருந்து தப்பித்த அதிர்ஷ்டசாலிகள் நோய் எதிர்ப்பு சக்தியை வளர்ந்தவர்களாக ஆயினர். பின்னர் அவர்கள் நோயாளிகளை பராமரிக்கும் முக்கிய பராமரிப்பாளர்களாக ஆயினர்.
கிமு 430 மற்றும் 426 க்கு இடையிலான ஒரு வெகுஜன கல்லறையானது ஏறக்குறைய 1,000 பேரை அடக்கம் செய்யப்பட்ட கல்லறையாக ஏதென்சின் பண்டைய கெராமிகோஸ் கல்லறைக்கு வெளியே கண்டுபிடிக்கப்பட்டது. வெகுஜன கல்லறை ஒரு தாழ்வான சுவரை எல்லையாக கொண்டிருந்தது. அது கல்லறையை ஈரநிலத்திலிருந்து பிரித்துகாத்தது போல் தெரிகிறது. 1994–95 இல் தோண்டப்பட்ட, அம்பு வடிவ கல்லறையில் மொத்தம் 240 பேர் புதைக்கப்பட்டிருக்கலாம், அவர்களில் குறைந்தது பத்து பேர் குழந்தைகளாவர்.
தொல்லியல் மூன்றாவது எபோரியா (இயக்குனர்) அகழ்வாராய்ச்சியாளர் எஃபி பாசியோடோபௌலோ-வலவனி, கூற்றின்படி "வெகுஜன புதைகுழியானது ஒரு நினைவுச்சின்னத் தன்மை அற்றதாக இருந்தது. அதில் முறையான சடங்குப் பொருட்கள் இல்லாமல் இருந்தது. இவை ஒரு பீதியில் வெகுஜன அடக்கம் செய்யப்பட்டதைச் சுட்டிக்காட்டுகின்றன, இந்த இறப்புகள் கொள்ளைநோய் காரணமாக இருக்கலாம்."
இந்த நேரத்தில், பெலோபொன்னேசியப் போரின் அகதிகள் ஏதென்சின் நீண்ட சுவர்களுக்குள் குடியேறினர். ஏதென்சு நகரம் மற்றும் பிரேயஸ் துறைமுகம் ஆகிய இரண்டிலும் மக்கள் தொகையை உயர்த்தது. அந்த நேரத்தில் அங்கு மக்கள்தொகை மூன்று மடங்காக அதிகரித்து. அதனால் ஏற்பட்ட சுகாதார சிக்கல் தொற்றுநோய்க்கான வாய்ப்பை அதிகரித்தது.
சமயத்தின் மீதான நம்பிக்கை இழப்பு
கொள்ளைநோய் சமயப் பற்றில் ஊசலாட்டத்தையும், ஐயத்தையும் ஏற்படுத்தியது. கடவுளின் மீதுள்ள பக்தி கொண்டுள்ளவர்களையும் நோய் தாக்கியதால், மக்கள் கடவுளால் கைவிடப்பட்டதாக உணர்ந்தனர். கடவுளை வணங்குவதால் எந்தப் பலனும் இல்லை என்ற நிலைக்கு தள்ளப்பட்டனர். ஏதெனியன் கிராமப்புறங்களில் இருந்து வந்த அகதிகள் கோயில்களில் தங்கும் நிலைக்கு ஆளானதால், கோயில்களே பெரும் துயரங்களின் தளங்களாக ஆயின. விரைவில் புனித கட்டிடங்கள் பிணங்களும், இறக்கும் தருவாயில் உள்ளவர்களாலும் நிரம்பின. கடவுள்கள் எசுபார்த்தாவை ஆதரித்தார்கள் என்பதற்கான சான்றாக ஏதெனியர்கள் கொள்ளைநோயை சுட்டிக்காட்டினர். மேலும் அவர்கள் தங்கள் முழு பலத்துடன் போராடினால் அப்பல்லோவே (நோய் மற்றும் மருத்துவத்திற்கான கடவுள்) எசுபார்த்தாவுக்காக போராடுவார் என்று ஒரு ஆரக்கிள் மூலம் இது ஆதரிக்கப்பட்டது. "ஒரு டோரியன் [ஸ்பார்டன்] போர் வரும், அதனுடன் ஒரு கொள்ளைநோயைக் கொண்டு வரும்" என்று முந்தைய ஆரக்கிள் எச்சரித்தது.
டிம் பெயின்
மேற்கோள்கள்
பகுப்பு:ஆஸ்திரேலியத் துடுப்பாட்டக்காரர்கள் பகுப்பு:1984 பிறப்புகள்
ஏதென்சில் கொள்ளைநோய்
பின்விளைவுகள்
கொள்ளைநோய் ஒரு எதிர்பாராத நிகழ்வாகும், இதன் விளைவாக பண்டைய கிரேக்கத்தில் பதிவுசெய்யப்பட்ட மிகப்பெரிய உயிர் இழப்பு மற்றும் ஏதெனியன் சமுதாயத்தில் பிறழ்வு ஏற்பட்டது. செல்வந்தர்கள் பலர் இறப்பதாலும், அவர்களின் செல்வம் தாழ்ந்த வகுப்பில் இருந்த அவர்களின் உறவினர்களின் வசம் சென்றதாலும் குடிமக்களுக்கு இடையிலான அதிகார சமநிலை மாறிவிட்டது. துசிடிடீசின் கூற்றுப்படி, நோய்வாய்ப்பட்டு உயிர் பிழைத்தவர்கள் மற்றவர்களின் துன்பங்களுக்காக மிகவும் அனுதாபம் கொண்டார்கள்: அவர்களை இனி எந்த நோயும் தாக்காது என்று நம்பினர். அதனால் எஞ்சியிருக்கும் நோயாளிகளுக்கு உதவ உயிர் பிழைத்தவர்களில் பலர் முன்வந்தனர். எஞ்சியுள்ள மெட்டிக்குகள் பலர் தங்கள் குறித்த ஆவணங்களை போலியாக தயாரித்தார்கள் அல்லது தங்கள் அசல் நிலையை மறைத்து ஏதேனிய குடிமக்களாக ஆவதற்காக அதிகாரிகளுக்கு கையூட்டு கொடுத்தவர்கள் என கண்டறியப்பட்டது. அவர்களில் பலர் பிடிபட்டவுடன் அடிமை நிலைக்கு தாழ்த்தப்பட்டனர். இதன் விளைவாக யார் ஏதெனியன் குடிமகனாக ஆகலாம் என்பது குறித்து சட்டங்கள் கடுமையாக நடைமுறைப்படுத்தப்பட்டன. இதனால் அவர்களில் வீரர்களின் எண்ணிக்கை மற்றும் அரசியல் அதிகாரத்தின் அளவு இரண்டும் குறைக்கப்பட்டது. ஆதனால் ஏதென்சில் மக்கள் உரிமைகளில் ஒரு சரிவு ஏற்பட்டது.
பெலோபொன்னேசியப் போரில் இரண்டு ஆண்டுகளில் ஏதென்சுக்கு கொள்ளைநோய் பெரும் சேதத்தை ஏற்படுத்தியது, அதிலிருந்து ஏதென்சு மீளவே இல்லை. அவர்களது அரசியல் பலம் வலுவிழந்து. அவர்களது படைகள், குடிகள் மத்தியில் மன உறுதியும் கணிசமாகக் குறைந்தது. ஏதென்சு பின்னர் எசுபார்த்தாவால் தோற்கடிக்கப்பட்டது. அதனால் பண்டைய கிரேக்கத்தில் ஒரு வலுவான சக்தி என்பதிலிருந்து  வீழ்ச்சியடையும் நிலைக்கு வந்தது.
குறிப்புகள்
பகுப்பு:கிமு 420கள் பகுப்பு:குடற்காய்ச்சல் பகுப்பு:கொள்ளை நோய்கள் பகுப்பு:பெலோபொன்னேசியப் போர் பகுப்பு:பாரம்பரிய ஏதென்சின் வரலாறு
கெர்மா (இயற்பியல்)
கெர்மா (KERMA-Initial Kinatic Energy Released per unit MAss ) என்பது மின்காந்த கதிர்வீச்சினை அளவிடப் பயன்படுத்தப்படும் ஓர் அலகாகும். ஒரு பொருளில் (அது வளிம நிலையிலோ அல்லது திண்ம நிலையிலோ இருக்கக் கூடும்) கதிர் வீச்சு விழும்போது, அதன் விளைவாகத் தோற்றுவிக்கப்படும் மின்னூட்டத் துகள்களின் ஆரம்ப இயக்க ஆற்றலின் மொத்த அளவாகும்.
கெர்மாவின் அலகு கிரே (Gy) அல்லது ஜூல்/கிலோகிராம் (J/kg) ஆகும்.